סנדמן (סדרת טלוויזיה)

סנדמן (באנגלית: The Sandman, בתרגום מילולי: איש החול) היא סדרת דרמת-פנטזיה אמריקאית המבוססת על סדרת הרומנים הגרפיים באותו השם מאת הסופר ניל גיימן, שפורסמה על ידי DC קומיקס. הסדרה פותחה על ידי גיימן, דייוויד ס. גויר ואלן היינברג עבור שירות הזרמת המדיה "נטפליקס", ומככב בה טום סטארידג' בתפקיד הראשי בדמותו של חלום, ולצדו מככבים אנסמבל שחקנים הכולל את גוונדלין כריסטי, ויויאן אצ'ימפונג, בויד הולברוק, צ'ארלס דאנס, עזים צ'אודרי, סנג'יב בהסקר, קירבי האוול-בפטיסט, דייוויד ת'יוליס ומייסון אלכסנדר פארק. פיתוחה של סדרת הרומנים הגרפיים למסך החלה בשנת 1991 ונותרה בגיהנום הפיתוח (אנ') למשך שנים רבות. בשנת 2013, גויר הציע לאולפני האחים וורנר לעבד את הסדרה למסכי הקולנוע. את העיבוד הקולנועי התעתדו להפיק גויר וגיימן, לצדו של ג'וזף גורדון-לוויט, שהיה עתיד בנוסף גם לביים את העיבוד, במקביל לגילום דמותו של חלום. עם זאת, בשנת 2016, גורדון-לויט פרש בעקבות אי-הסכמות קריאייטיביות. עקב פיתוחו הממושך של העיבוד הקולנועי, הוחלט באולפני האחים וורנר להתמקד במקום זאת בפיתוח סדרת הרומנים כעיבוד טלוויזיוני. ביוני 2019, נמסר כי "נטפליקס" רכשה את זכויות ההפקה וההפצה; וצילומי העונה הראשונה התקיימו מאוקטובר 2020 עד לאוגוסט 2021. הסדרה עלתה לשירות "נטפליקס" ב-5 באוגוסט 2022. עם עלייתה לשירות, הסדרה זכתה בעיקר לביקורות חיוביות, ששיבחו את הליהוק, עיצוב ההפקה, התלבושות, האפקטים החזותיים, הנאמנות לחומר המקור וביצועי השחקנים, ובמיוחד את ביצועיהם של סטארידג' ות'יוליס, אם כי מתחו ביקורת על קצב התקדמות העלילה. ב-2 בנובמבר 2022, נמסר על חידוש הסדרה לעונה שנייה. עלילת הסדרה מגוללת את סיפורו של חלום, אחד משבעת הנצחיים, אדון החלומות והתגשמות רעיון החלימה עצמו, שנלכד בשנת 1916 על ידי מכשף באמצעות טקס שנועד לכלוא את אחותו, מוות; בשנת 2021, 105 שנה לאחר שנלכד, חלום מצליח להימלט ויוצא למסע במטרה לשקם את ממלכתו מהמשבר שאליו נקלעה בהיעדרו, במהלכו הוא עושה את דרכו בין עולמות וזמנים שונים כדי לתקן את הטעויות שעשה במהלך קיומו הנצחי, מבקר ידידים ואויבים ותיקים ופוגש ישויות חדשות – קוסמיות ואנושיות כאחד. בשנת 1916, בעודו מנסה לתפוס יציר סיוטים המכונה "הקורינתי", חלום, המכונה גם מורפיאוס, נלכד בטקס שנערך על ידי האריסטוקרט הבריטי רודריק ברג'ס, שמנסה ללכוד את מוות. בעצתו של הקורינתי, רודריק גונב את שלושת חפצי-הכוח של חלום – הקובע, שקיק החול ואבן האודם – שנגנבים בסופו של דבר על ידי פילגשו הממורמרת של רודריק, אתל קריפס, שנושאת ברחמה את בנו. לכידתו של חלום מביאה למגפת "מחלת התרדמה" הנמשכת 105 שנים. בשנת 2021, בנו הקשיש של רודריק, אלכס, שממשיך להחזיק את חלום בכלאו, מטופל על ידי בן זוגו, פול. לאחר שפול מוחק בטעות חלק מהרונים ששומרים על כבילתו של חלום, חלום נמלט ודן כעונש את אלכס לשינה נצחית. בשובו לחלימה, ממלכתו ומקור החלומות, מגלה חלום כי בעקבות היעדרותו הממושכת, החלימה נרקבה והתנוונה; חלום מזמן בהצלחה את אלות הגורל, שמודיעות לו על מקום הימצאם של חפצי-הכוח שלו; שקיק החול, שנמצא ברשותה של מגרשת השדים ג'ואנה קונסטנטיין, הקובע, שנמצא בידיו של שד בגיהנום, ואבן האודם, שנמצאת בידי בנה של אתל, ג'ון די. חלום מאתר את קונסטנטיין, שמגלה לו שהשקיק נמצא אצל רייצ'ל, בת-זוגה לשעבר, שהתמכרה לחול. השניים מאתרים את רייצ'ל, וקונסטנטיין מבצעת גירוש שדים על מנת לרפא אותה מהתמכרותה לחול, ולאחר שהוא רואה את רגשות האשם של קונסטנטיין, חלום מסכים לבסוף להעניק לה שלווה לפני מותה. בינתיים, אתל, שחייה הוארכו על ידי קמע הגנה, נוסעת למוסד בבפאלו, ניו יורק, על מנת לבקר את ג'ון. אתל מעבירה את קמע ההגנה לג'ון, שמשתמש בכוחותיו של הקמע במטרה להימלט מהמוסד, ומתה מהזדקנות מואצת. על מנת להשיב לרשותו את הקובע, חלום יורד לגיהנום, שם הוא פוגש את לוציפר מורנינגסטאר, שליט הממלכה, ומאתר את כורונזון, ברשותו נמצא הקובע. כורונזון מאתגר את מורפיאוס לשחק במשחק לוחמה אינטלקטואלי. לאחר ניצחונו ועזיבתו עם הקובע, חלום מאתר את מיקומה של אבן האודם בעולם הערות, אך מאבד את הכרתו לאחר שמגלה כי ג'ון התאים את האבן לצרכיו ולרצונותיו שלו בלבד. כשברשותו שוב נמצאת אבן האודם, ג'ון מוצא מקלט בדיינר דרכים מקומי. שם, הוא משתמש בכוחה של האבן כדי למנוע מהלקוחות וצוות הדיינר לשקר, ולבסוף לגרום להם לרצוח זה את זה או להתאבד. חלום מגיע ומעביר את ג'ון לחלימה, שם ג'ון משתמש בכוחה של האבן על מנת להביס את חלום לכאורה. בעודו כותש את האבן בידו, ג'ון מתמוגג מניצחונו, לפני שחלום מתגלה וחושף בפניו שעל ידי השמדת האבן, כוחו שוחרר ושב לאדונו האמיתי. מרחמיו על ג'ון, חלום מחזיר אותו למוסד, לכאורה במצב של שינה ארוכת-טווח. חלום, שנותר חסר מטרה לאחר שהשיג את חפציו, זוכה לביקור מאחותו, מוות, ומלווה אותה בעודה מלווה את המנוחים אל החיים שלאחר המוות. מוות מנסה להראות לחלום את האפשרות למצוא מטרה והגשמה בתפקידו כשליט החלימה, ומעודדת אותו ליצור קשר מחדש עם הוב גאדלינג. בפלאשבק לימי הביניים, חלום ומוות מבקרים בטברנה, שם הם נתקלים בהוב, כפרי שמביע את נחישותו לא למות לעולם. מוות מסכימה לחוס על גאדלינג כל עוד יחפוץ בכך וכל עוד חלום ייפגש איתו תדיר. במרוצת השנים, פעם ב-100 שנה, הוב וחלום ממשיכים לפגוש זה את זה. לא משנה אילו תפניות חייו עוברים, הוב טוען שהוא עדיין לא מייחל למות, ובהמשך אף משער כי חלום ממשיך להיפגש עמו עקב בדידותו, השערה ממנה חלום נפגע ונעלב. עקב לכידתו של חלום על ידי ברג'ס, הוא אינו מסוגל להשתתף בפגישה הקבועה שלו עם הוב, אותה מפרש הוב (יחד עם החדשות על מכירת הפאב שנמכר לצורך בינוי דירות) כסוף הידידות ביניהם. בהווה, חלום והוב נפגשים שוב, וחלום מאשר את ידידותם. לאחר שהוא מתוודע לטבעה האמיתי של אישה צעירה בשם רוז ווקר כמערבלת חלומות, ישות שביכולתה לבצע מניפולציות בחלימה ובחלומותיהם של אחרים, חלום מתכנן להשתמש בה על מנת לעקוב אחר שלושה תושבים של החלימה, שנמלטו ועודם משוטטים חופשי בעולם הערות – הקורינתי, פידלר'ס גרין וגולט. מנגד, ללא ידיעתו של חלום, תשוקה, אחיו/אחותו הקטן, אשר נוטר לו טינה ארוכת-שנים, מתכנן/נת להשתמש ברוז ווקר נגדו. במקביל, רוז, שמעוניינת לאתר את אחיה, ג'ד, לאחר שנפרדו בעקבות גירושי הוריהם, ולתבוע עליו אפוטרופסות חוקית בעקבות מות שני הוריהם וכניסתו למערכת האומנה; וחברתה לייטה הול, נפגשות באנגליה עם יוניטי קינקייד, קורבן מחלת התרדמה והיחידה ששרדה. בבואן, יוניטי מגלה לרוז שהיא סבתהּ-רבתא הביולוגית, ומציעה לה לממן את חיפושיה אחר ג'ד, במסגרתן רוז וליטה נוסעות לפלורידה. כשהם כושלים באיתורו של ג'ד בחלימה או בעולם הערות, לוסיאן וחלום מסיקים שגולט ניתקה את תודעתו של ג'ד מהחלימה. רוז ניגשת ללוסיאן וחלום בארמונו על מנת לקבל סיוע במציאתו של ג'ד, וחרף מחאותיה של לוסיאן, חלום מסכים לסייע לרוז לאתר את ג'ד. במהלך היום, רוז ושאר דיירי בית ההארחה בו משתכנת רוז מחפשים את ג'ד בקייפ קנדי, מה שמושך את תשומת לבו של הקורינתי, שאף הוא מעוניין להשתמש ברוז נגד חלום. באותו לילה, חלום ורוז מגיעים אל חלומותיו של ג'ד, שמתומרנות על ידי גולט. חלום נוזף בגולט ומעניש אותה על כך שחרגה מחובותיה, חרף טענותיה שעשתה זאת לטובתו של ג'ד. בינתיים, לייטה מתאחדת בחלומותיה עם בעלה המנוח, הקטור, שמנסה לשכנע אותה להישאר איתו וללדת תינוק. כאשר לייטה מתעוררת, היא מגלה שהיא אכן בהרתה. במקביל, הקורינתי מאתר את ג'ד, רוצח את הוריו המאמצים, וחוטף אותו כאמצעי לפתות את רוז להגיע אל כנס לרוצחים סדרתיים, אליו הוזמן כאורח הכבוד. לוסיאן ומתיו מסיקים שהריונה של לייטה הוא תוצאת כוחה ההולך וגובר של רוז, שמאיים לשבור את המחסומים בין החלימה לעולם הערות. בעולם הערות, הקורינתי יוצר קשר עם רוז, שנוסעת בעקבותיו בעודה מלווה בגילברט, דייר נוסף בבית ההארחה. לייטה ממשיכה לפגוש את הקטור בחלומותיה, ומגלה שהיריונה מתקדם בקצב מהיר. חלום מבחין בנזק הולך וגובר בחלימה, אותו מייחסת לוסיאן לרוז, אם כי הוא אינו בטוח בתיאוריה שלה. חלום מוצא את לייטה והקטור ומבין שהמערבלת אפשרה לרוחו של הקטור לאכלס את החלימה, במקום לתת לו להמשיך לעולם הבא. חלום מגרש את הקטור מהחלימה ומודיע לליטה שילדהּ שטרם נולד יהיה שייך לו ביום מן הימים, עקב התעברותה בחלימה. רוז וגילברט מגיעים למלון בו נערך הכנס ומחפשים את ג'ד; שם הקורינתי וגילברט מזהים זה את זה, מה שמביא את גילברט לברוח אל החלימה, שם הוא מתגלה כ"פידלר'ס גרין", ולמסור לחלום את מיקומם של הקורינתי ורוז. חלום קוטע את נאומו של הקורינתי במהלך הכנס, אך הקורינתי מראה לו שכוחה של רוז מאפשר לו להגן על עצמו מפני יוצרו. חלום מודיע לרוז על הסכנה הגדולה שהיא מהווה לעולם הערות, מה שמניע את רוז לשקם זמנית את החלימה ומאפשר לחלום לבטל את יצירתו של הקורינתי. חלום מעניש את משתתפי הכנס בבהירות לגבי פשעיהם, ומאפשר לרוז וג'ד לצאת ללא פגע. באותו לילה, רוז מתעמתת עם חלום בחלימה, שם היא מוכנה להקריב את עצמה על מנת להציל את חבריה ואחיה, אך יוניטי מצטרפת אליהם ומשכנעת את רוז להעביר לתוכה את המערבלת, מה שמאפשר לחלום לשים קץ לחייה. חלום מבין כי יוניטי הרתה מתשוקה, שתכנן/נה להעביר את המערבלת לצאצאיה, בניסיון לגרום לחלום לשפוך דם משפחתי. חלום מתעמת עם תשוקה ומזהיר אותו/אותה מפני מזימות נוספות. בחלימה, חלום משקם את גולט כיצירת חלומות, ונודר לפעול כשליט מיטיב יותר עבור החלימה ותושביה. בעולם הערות, לייטה יולדת בן, ושבה עם רוז, ג'ד והאל חזרה לניו ג'רזי. בגיהנום, לאחר שננזף על ידי דוכסי הגיהנום, לוציפר נודר לנקום בחלום. חלום / מורפיאוס (טום סטארידג') – התגלמות מושג החלומות ושליטהּ המלנכולי והאנוכי של ממלכת החלימה. האח השלישי מבין שבעת "הנצחיים". קאיקול (ארנסט קינגסלי ג'וניור) – דמותו של חלום כגבר אפריקאי צעיר באגדות-עם אפריקאיות ודרך עיניה של נאדה, אהובתו מתקופת האבן. הקורינתי (בויד הולברוק) – יציר סיוטים שנוצר על ידי חלום ומעוניין ליהנות מתענוגות העולם לאחר שנמלט מהחלימה. לוּסיאֵן ׁ(ויויאן אצ'ימפונג) – הספרנית הראשית של ספריית החלימה, שקיבלה על עצמה את תחזוק הממלכה בהיעדרו של חלום. דמותה של לוּסיאֵן היא היפוך מגדרי לדמותו של לוּשן מהקומיקס המקורי, לו תפקיד דומה בחלימה. מתיו (פאטון אוסוולט; דיבוב) – שליחו ומלוו העורב של חלום, שהיה בעברו אדם. ג'ון די (דייוויד ת'יוליס) – בנה המטורף של אתל קריפס, שמאמציו למצוא את ה"אמת" מסכנים את העולם. גיימן תיאר את דמותו של די כדמות "שעלולה לשבור את ליבך ולשמור על אהדתך תוך כדי שהיא לוקחת אותך למקומות החשוכים ביותר." ג'ואנה קונסטנטיין (ג'נה קולמן) – בלשית ומומחית לאומנויות הנסתר. קולמן מגלמת שתי גרסאות של הדמות: את ליידי ג'ואנה קונסטנטיין, אצילה הרפתקנית בת המאה ה-18, ואת צאצאיתה בעידן המודרני, המבוססת על דמותו של ג'ון קונסטנטין. לוציפר מורנינגסטאר (גוונדלין כריסטי) – מלאך שנפל ואחד משליטי הגיהנום, המבוסס על דמותו של השטן במיתולוגיה הנוצרית. גיימן ציין כי גרסתה של הסדרה "לוציפר" לדמותו של לוציפר, המגולמת על ידי טום אליס ומבוססת על סדרת ספין אוף באותו השם מאת גיימן, אינה תואמת את העלילה והאווירה המתוכננת לסדרה, ולכן מתוכנן להציג אותו מחדש באופן הנאמן לחומר המקור. מוות (קירבי האוול-בפטיסט) – אחותו הגדולה של חלום והשניה מבין שבע הנצחיים, התגלמות המוות והחידלון האוספת את המתים לעולמה ועושה את עבודתה נאמנה תוך דאגה וכבוד למת. מוצגת לרוב כידידתו הקרובה, האדיבה, הפיקחת והשנונה של חלום. רוברט "הוב" גאדלינג (פרדיננד קינגסלי) – בן-תמותה שזכה לחיי נצח באדיבותה של מוות ובמרוצת השנים הפך לאחד מידידיו הקרובים של חלום. רוז ווקר / מערבלת החלומות (קיו רא) – צעירה בעלת קשר מסתורי לחלום ולחלימה, הנופלת טרף לתכסיסיו של הקורינתי במהלך חיפושיה אחר אחיה האבוד. לייטה הול (רזאן ג'מאל) – חברתה של ווקר ואלמנה המתאבלת על בעלה המנוח. יוניטי קינקייד (סנדרה ג'יימס-יאנג) – סבתה של רוז, שמתעוררת עם תחילת הסדרה מתרדמה בת מאה שנה. ג'ד ווקר (אדי קרנג'ה) – אחיה הצעיר של רוז ובן חסותה של גולט, שמגינה עליו מפני הוריו המתעללים באמצעות החלימה. אתל קריפס (ג'ואלי ריצ'רדסון) – פילגשו של רודריק ברג'ס ואמו של ג'ון די. את דמותה של אתל קריפס הצעירה מגלמת ניב וולש. הקטה (נינה ואדיה, סואד פארס ודיניטה גוהיל) – אלת הצמתים והגורלות בעלת מוטיב השילוש (אנ'), לה שלוש גופים – הזקנה, האם והעלמה – המייצגות את העבר, ההווה והעתיד. הבל (עזים צ'אודרי) – אחיו הקטן של קין והקורבן הראשון במיתולוגיה של הדתות האברהמיות. הוא ואחיו נמצאים במחזור תמידי של רצח וחזרה לחיים. תשוקה (מייסון אלכסנדר פארק) – התגלמות רגש התשוקה. תאומה/תאומתה האדרוגינוס של ייאוש והאח/ות הרביעי/ת מבין שבעת הנצחיים, שבינו/ה ובין חלום שוררת איבה ארוכת-שנים. ייאוש (דונה פרסטון) – התגלמות רגש הייאוש. תאומתו/תאומתה של תשוקה. האחות החמישית מבין שבעת הנצחיים. האל קרטר (ג'ון קמרון מיטשל) – דראג קווין ואמן קברט המשמש כבעלי בית ההארחה בו משתכנת רוז. גילברט / פידלר'ס גרין (סטיבן פריי) – יציר ממלכת החלימה וג'נטלמן מסתורי ההופך לשומר ראשה ומגינהּ של רוז. מרווין "מרוו" ראש-דלעת (מארק המיל; דיבוב) – תושב החלימה ואיש תחזוקה דמוי-ג'ק-או-לנטרן. הקטור הול (לויד אווריט) – בעלה המת של לייטה. מירנדה ווקר (אנדי אושו) – בתה של יוניטי ואמה של רוז. אושו גם מגלמת את גולט בדמותה של מירנדה. שנטל וזלדה (קארה הורגן ודייזי באדג'ר) – צמד המשתכן בבית ההארחה של האל. ברבי וקן (לילי טראוורס וריצ'רד פלשמן) – זוג נשוי המשתכן בבית ההארחה של האל. מרטין טנבונס (לני הנרי; דיבוב), יצור קסום ודמוי-כלב, המופיע בחלומותיה של ברבי. גולט (אן אוגבומו) – יצירת סיוטים המבקשת להפוך ליצירת חלומות ולהגן על ילדים מפני התעללות. ברנבי (סם הייזלדין) – אביו המאמץ והמתעלל של ג'ד. קלריס (ליסה אוהייר) – אמו המאמצת של ג'ד. רודריק ברג'ס (צ'ארלס דאנס) – מכשף שרלטן וגאוותן שניסה לכלוא את מוות כדי להשיג חיי נצח, אך לכד את חלום, אחיה, בטעות. ד"ר ג'ון האת'וויי (ביל פטרסון) – אוצר במוזיאון המסייע לברג'ס מתוך רצון להשיב אליו את בנו המת. אלכס ברג'ס (לורי קינסטון) – בנו של רודריק ברג'ס. את דמותו של אלכס בצעירותו מגלם בנג'מין אוון איינסוורת'; ואת דמותו בזקנותו, מגלם בנדיק בליית'. קין (סנג'יב בהסקר) – אחיו הגדול של הבל, רוצחו, ומענו הנצחי. הטי המטורפת (קלייר היגינס) – חסרת בית בת 280 ומכרה של ג'ואנה קונסטנטיין. רוזמרי (שרה ניילס) – עוברת דרך המעניקה לג'ון די טרמפ במהלך מסעו אחר אבן האודם. מזיקין (קאסי קלייר) – שדה ויד ימינו של לוציפר. סקווטרבלוט (מרטין פורד) – שד המופקד על שערי הגיהנום. כורונזון (מוניה צ'וואווה) – דוכס המעגל השביעי בגיהנום, שברשותו נמצאת הקובע של חלום. נאדה (דברה אוילאד) – מלכה אפריקאית מתקופת האבן ואהובתו לשעבר של חלום. בט מונרו (אמה דאנקן) – מלצרית בדיינר דרכים, העוסקת בכתיבת רומנים ולה רגשות אהבה נכזבת כלפי מארש. מארש ינובסקי (סטיבן ברנד) – טבח בדיינר דרכים, המתגלה כהומוסקסואל השוכב עם בנה של בט, ברנרד. מארק ברואר (לורי דייווידסון) – לקוח חולף בדיינר דרכים, הלחוץ לקראת ריאיון בחברה נחשבת. ג'ודי (דייזי הד) – לקוחה קבועה בדיינר דרכים, שזה עתה נפרדה מבת-זוגה. אחת מידידותיה של רוז ווקר. קייט פלטשר (לורד פאברס) – לקוחה קבועה בדיינר דרכים ומנכ"לית החברה אליה שואף מארק להתקבל. גארי פלטשר (ג'יימס אודום) – לקוח קבוע בדיינר דרכים, שם הכיר את אשתו, קייט. גארי מתעב את עבודתו תחת פיקודה של אשתו. ויל שקסברד (סמואל בלנקין)– מחזאי מתחיל בן המאה ה-16 הסוגר עסקה עם חלום ומשנה את שמו לוויליאם שייקספיר. פיליפ סיטץ (לואיס ריבס) – עיתונאי במדור פלילים המתחזה לרוצח סדרתי בשם ה"בוגימן". עזאזל (רוג'ר אלאם; דיבוב) – אחד מדוכסי הגיהנום המשרתים תחת פיקודו של לוציפר. לאורך סוף שנות התשעים, אולפני האחים וורנר שקדו על פיתוח עיבוד קולנועי לקומיקס. הבמאי רוג'ר אברי נשכר למלאכת הבימוי לאחר הצלחתו של הסרט "ספרות זולה", ושיתף פעולה עם תסריטאי "שודדי הקאריביים" טד אליוט וטרי רוסיו בשנת 1996 על עדכון טיוטת התסריט הראשון שלהם, שנועד למזג את עלילת הכרך הראשון, אקדמות ונעימות ליליות עם עלילתו של הכרך השני, בית הבובות. אברי רצה שהסרט ייקח בחלקו השראה חזותית מיצירתו של האנימטור יאן סוונקמאגר. אברי פוטר לאחר חילוקי דעות על החזותיות של הסרט עם המפיק ג'ון פיטרס, שהיה ידוע בעיקר בעבודותיו על "באטמן ו"סופרמן חי". לפרויקט נכתבו ובוטלו מספר תסריטים נוספים. טיוטה מאוחרת יותר של התסריטאי ויליאם פארמר, שנסקרה באתר "Ain't It Cool News", זכתה לתגובה שלילית מאוד מצד המעריצים. גיימן כינה את התסריט האחרון שאולפני "האחים וורנר" שלחו לו "לא רק את התסריט הגרוע ביותר של 'סנדמן' שראיתי, אלא גם את התסריט הגרוע ביותר שקראתי." גיימן העיר כי חוסר שביעות רצונו מהצורה בה הדמויות שטופלו הניאו אותו מכתיבת סיפורים נוספים הקשורים לשבעת הנצחיים, אף על פי שמאז הוא כתב את לילות אינסופיים. בשנת 2001, תהליך הפיתוח של הפרויקט נתקע. בפאנל שאלות ותשובות בכנס הקומיק-קון שנערך בשנת 2007, העיר גיימן: "אני מעדיף שלא יופק סרט של 'סנדמן' מאשר שיופק סרט רע של 'סנדמן', אבל אני מרגיש שהגיע הזמן לסרט של 'סנדמן' בקרוב. אנו זקוקים למישהו שיש לו אותו האובססיה לחומר המקור כפי שהייתה לפיטר ג'קסון עם 'שר הטבעות' או לסם ריימי עם 'ספיידרמן'." באותה שנה הוא הצהיר שהוא יכול לראות את טרי גיליאם כמי שיביים את העיבוד: "תמיד אתן משהו לטרי גיליאם, לנצח, כך שאם טרי גיליאם אי פעם ירצה לעשות את 'סנדמן' אז מבחינתי טרי גיליאם צריך לעשות את 'סנדמן'." בשנת 2013, נשיאת "DC Entertainment" באותה התקופה, דיאן נלסון, ציינה שהסרט של "סנדמן" יהיה עשיר בדומה ליקום של "הארי פוטר". בתחילת דצמבר, דייוויד ס. גויר הודיע בראיון שהוא יפיק עיבוד לרומן הגרפי, לצידם של ג'וזף גורדון-לוויט וניל גיימן. התסריטאי ג'ק תורן נשכר לכתוב את התסריט. ב-16 באוקטובר 2014, הבהיר גיימן כי אמנם הסרט לא הוכרז על ידי אולפני "האחים וורנר" יחד עם שאר הסרטים של DC, אך במקום זאת יופץ על ידי "ורטיגו" ויוכרז לצידם של שאר הסרטים שלהם. במהלך ריאיון עם "Deadline Hollywood", גויר אמר שהאולפנים שמחים מאוד מהתסריט הנוכחי של הסרט. על פי אותו האתר, הסרט אמור היה להיות מופץ על ידי חברת "ניו ליין סינמה". באוקטובר 2015 חשף גויר כי הם שוכרים תסריטאי חדש על מנת לשכתב את התסריט שנכתב על ידי ג'ק תורן, וקבע כי הוא מאמין שהסרט יתחיל את הפקתו בשנה שלאחר מכן. במרץ 2016, "הוליווד ריפורטר" חשף כי התסריטאי אריק הייסרר נשכר לשכתב את התסריט. יום למחרת החשיפה, הודיע גורדון-לוויט שהוא פורש מהפקת הסרט בגלל אי הסכמות עם האולפנים בנוגע להפקתו. ב-9 בנובמבר 2016, דיווח האתר "i09" כי הייסרר הגיש את טיוטת התסריט שלו אך עזב את ההפקה, בטענה כי הסרט צריך להיות סדרת טלוויזיה ברשת "HBO" במקום זאת. בשל התארכות תקופת הפיתוח הממושכת של הסרט, בשנת 2010, "DC Entertainment" החליטה להעביר את מיקוד הפיתוח לעיבוד טלוויזיוני. במאי הקולנוע, ג'יימס מנגולד, הציג קונספט לסדרה בפני HBO, תוך התייעצות עם גיימן עצמו על בסיס לא רשמי, אך רעיון זה הוכיח את עצמו כבלתי מוצלח. בספטמבר 2010, דווח כי חטיבת הטלוויזיה של האחים וורנר מתירה את הזכויות להפקת סדרת טלוויזיה, וכי יוצר הסדרה "על טבעי", אריק קריפק, הוא המועמד המועדף עליהם לעיבוד הסאגה. במרץ 2011, הוכרז דרך הבלוג של ניל גיימן כי אף על פי שהוא ו-"DC" אהבו את רעיונותיו של אריק קריפק לסאגה של סנדמן, גיימן קיווה להשיק את הסדרה בצורה אחרת. עם זאת, התוכניות לעיבוד טלוויזיוני הוקפאו כאשר הפקת העיבוד הקולנועי החלה להתקדם במקביל. בשנת 2018, כאשר גיימן החל לעבוד על עיבודו הטלוויזיוני של "בשורות טובות", הספר שכתב יחד עם טרי פראצ'ט, פנה אליו גויר שוב בנוגע לעיבוד טלוויזיוני עבור "סנדמן". בשלב זה, לגוייר היו מספר תסריטים מוצלחים נוספים, כולל לטרילוגיית "האביר האפל". גויר חיבר את גיימן לאלן היינברג, תסריטאי ומעריץ של יצירתו של גיימן. בעוד שהיינברג סירב בתחילה להצעתו לעבוד על הסדרה מכיוון שהוא תפס אותה בתחילה כ"בלתי ניתנת לעיבוד", גויר הצליח לשכנע אותו לעשות זאת מכיוון שתכנן לעבד את הקומיקס כסדרה. ב-30 ביוני 2019, נמסר כי נטפליקס רכשה את זכויות הפקת הסדרה והזמינה לה עונה ראשונה בת 11 פרקים. הסדרה נוצרה על ידי היוצר אלן היינברג שעתיד גם להפיק את הסדרה לצדם של ניל גיימן ודייוויד ס. גויר. ב-20 באפריל 2020, דווח כי על אף התפרצות מגפת הקורונה, תהליך ההפקה החל באופן פעיל, ובין היתר התסריט נמצא בשלבי כתיבה ותהליכי הליהוק החלו. יוצרי הסדרה וצוות ההפקה ביקשו לעבד נאמנה את חומר המקור, החל מהעונה הראשונה שנועדה לעבד את שני הכרכים הראשונים, "אקדמות ונעימות ליליות" ו"בית הבובות". עם זאת, היוצרים ביצעו שינויים נרטיביים משמעותיים מחומר המקור באישורו של גיימן, וגם קיבלו משוב בתהליך יצירת הסטים, ועל כך הצהיר היינברג ש"הכל עובר תחת עיניו של ניל ומקבל את המשוב שלו". צוות ההפקה קיבל השראה מהאמנות בקומיקס, ויצרו את האביזרים והסטים מתוך נאמנות לקומיקס. בנוסף, הסדרה מציגה שינויים שנועדו לשקף את המודרניזציה של חומר המקור עבור קהל הצופים המודרני; במסגרתם עלילת הסדרה מתחילה בשנת 2021 ולא בשנת 1989, כאשר חלום נכלא ל-105 שנים במקום 75 שנים. באופן דומה, דמויות מסוימות עודכנו ונכתבו לשם כך. בין העדכונים הללו נכללת הרחבת תפקידו של הקורינתי והפיכתו לאנטגוניסט הראשי של העונה הראשונה, דמויות וקווי עלילה שונים שונו, והתייחסויות לדמויות אחרות של DC קומיקס, בהם הצייד ממאדים, נמחקו, בזמן שדמויותיהם של דוקטור דסטיני וג'ון קונסטנטין נכתבו מחדש בתור דמויות חדשות עבור הסדרה, ג'ון די וג'ואנה קוסטנטיין, בהתאמה. גיימן אף ציין כי מגדרו של חלום עלול להשתנות. בנוסף, גיימן בחר להסיר אזכורים ליקום של DC על מנת להימנע מהשלכות פוטנציאליות לכך שהסדרה תתחבר לעיבודים אחרים של "DC קומיקס" בעתיד; ותפקידו והדיאלוגים של מתיו הורחב על מנת שלחלום יהיה בן לוויה איתו הוא יוכל לחלוק את מחשבותיו, המתוארות בקומיקס כבועות מחשבה בקומיקס. עם זאת, במהלך קריאה חוזרת של הקומיקס, גיימן ציין את תחושתו כי הקומיקס "עשה את כל העבודה" ו"הקדים למדי את זמנו" לדעתו. על כך הוסיף היינברג כי "הקומיקסים של 'סנדמן' הקדימו בהרבה את כולם בסוף שנות ה-80 במונחים של תיאור נשים, גזע, מיניות ומגדר". בנוסף, היינברג הסביר כי "ידענו שאנחנו רוצים להרחיב את העולם ולעשות כמה שינויים" תוך כדי יצירת הסדרה. גויר, היינברג וגיימן נפגשו בביתו של גיימן במטרה לדון על פיתוח העונה הראשונה, שם הם כתבו את הסיפור לפרק הראשון תוך יומיים. השלושה דנו בשאלה "מדוע חיוני לספר את הסיפור של 'סנדמן' כעת?", ועל כך הצהיר היינברג כי התשובה "התייחסה לכל החלטה יצירתית שעשינו מאז: 'סנדמן' הוא חקירת המשמעות להיות אנושי. להיות בן תמותה ולכן פגיע. להיות מסוגל להיפגע, אבל גם לאהוב ולהיות נאהב. 'סנדמן' הוא סיפורו של מלך מכובד, יהיר, שלומד אט-אט איך לאהוב. איך להיות חבר אוהב, אח אוהב, אב אוהב." גויר סיכם את הסדרה כ"סיפור על אל שבמהלך הסיפור משיל את אלוהותו והופך לבן-תמותה ולומד מה זה אומר להיות בן-תמותה... זה סיפור על משפחה לא-מתפקדת ודפוקה. לנצחיים, על אף שהם יצורים דמויי-אלוהים, יש את המריבות הקטנוניות שלהם. חלקם שונאים אחד את השני. חלקם אוהבים זה את זה. רק שכאשר הם רבים, עולמות ויקומים שלמים סובלים" וקרא לה מלודרמה. גויר ציין את קשתות העלילה העצמאיות בסדרה בהן דמותו של חלום לא מופיעה, והסביר שמדובר ב"אחד הדברים הנפלאים ב'סנדמן'", כיוון שאינן עוסקות בחלום, אלא מתרחשות בעולמו. גויר הוסיף כי לעיתים חלום שימש כפרוטגוניסט ולעיתים כזרז לאירועים בסדרה, ותיאר את דמותו כדמות ש"דואגת לאנושות במופשט, אבל לא בפרט". גיימן אף ציין כי הכללת מגפת מחלת התרדמה בסדרה "התאימה להפליא" בשל "מספר רגעים חלומיים להפליא שצילמנו במהלך מגפה". ב-30 בספטמבר 2020, דווח על כניסתו של השחקן טום סטארידג' להליכי משא ומתן מתקדמים על גילום דמותו של חלום, לאחר שעשה מבחני מסך לצדם של טום יורק וקולין מורגן. במקביל לכך, נמסר כי ההפקה מעוניינת ללהק את ליאם המסוורת' או את דקר מונטגומרי עבור גילום דמותו של הקורינתי. למרות דיווחים אלו, נכון לתחילת צילומי העונה הראשונה, טרם נחשפה רשמית רשימת הליהוק. ב-28 בינואר 2021, נטפליקס הכריזה רשמית על ליהוקם של סטארידג', גוונדלין כריסטי, ויויאן אצ׳ימפונג, בויד הולברוק, צ'ארלס דאנס, עזים צ'אודרי וסנג'יב בהסקר. ב-26 במאי 2021, הוכרז רשמית על ליהוקם של קירבי האוול-בפטיסט, מייסון אלכסנדר פארק, דונה פרסטון, ג'נה קולמן, ניב וולש, ג'ולי ריצ'רדסון, דייוויד ת'יוליס, קיו רא, סטיבן פריי, רזאן ג'אמל, סנדרה ג'יימס יאנג ופאטון אוזוולט. ב-6 ביוני 2022, נמסר על ליהוקו של השחקן מארק המיל לצוות השחקנים. צילומי העונה הראשונה התעתדו להתחיל במאי 2020, אך נדחו בעקבות התפרצות מגפת הקורונה. ב-28 בספטמבר 2020, גיימן אישר שהסדרה עתידה להתחיל את צילומיה במהלך אוקטובר 2020. צילומי העונה הראשונה החלו ב-15 באוקטובר 2020, ונערכו רק בשטחי בריטניה עקב המגבלות שהוטלו בעקבות מגפת הקורונה. הולברוק אישר שהוא החל לצלם את הסצנות בהן הוא משתתף בשלהי דצמבר 2020. באוגוסט 2021, נחשף על ידי גיימן בחשבון הטאמבלר שלו כי צילומי העונה הראשונה תמו. אמן עטיפות השער המקוריות של הרומנים הגרפיים, דייב מקין, שב מהפנסיה במיוחד עבור עיצוב כתוביות הסיום עבור כל פרק בסדרה. ב-8 ביוני 2021, במסגרת כנס "שבוע הגיקים" שערכה, הפיצה נטפליקס בערוץ יוטיוב הרשמי שלה סרטון "מאחורי הקלעים" המציג את תהליך הפקת הסדרה. ב-25 בספטמבר 2021, הפיצה נטפליקס את הקדימון הראשון עבור הסדרה. ב-6 ביוני 2022, במהלך כנס "שבוע הגיקים" השני, הופץ קדימון ראשון, בו נחשף ותאריך עליית הסדרה לשידור; וב-23 ביולי 2022, נחשף הקדימון הרשמי במסגרת פאנל הסדרה בכנס הקומיק-קון 2022. עונתה הראשונה של הסדרה, בת ה-10 פרקים, עלתה לשידור ב-5 באוגוסט 2022. באתר הביקורות "Rotten Tomatoes" הסדרה זכתה לציון טרי של 87%, עם דירוג ממוצע של 7.6/10, על בסיס 67 ביקורות. בקונצנזוס המבקרים של העונה הראשונה נכתב כי "על אף שהיא עשויה לעורר הפתעות מעטות עבור מעריצי חומר המקור, עונתה הראשונה של 'סנדמן' מעבדת בצורה מספקת קלאסיקה שלכאורה לא ניתנת לעיבוד." באתר הביקורות המשוקללות "Metacritic", הסדרה זכתה לציון 66/100, על בסיס 27 ביקורות, דבר המציין "ביקורות חיוביות לרוב". סנדמן, ברשת החברתית אקס (טוויטר) "סנדמן", במסד הנתונים הקולנועיים IMDb (באנגלית) "סנדמן", באתר נטפליקס "סנדמן", באתר Rotten Tomatoes (באנגלית) "סנדמן", באתר Metacritic (באנגלית) "סנדמן", במסד הנתונים הקולנועיים KinoPoisk (ברוסית) כתבות תום שפירא, "סנדמן" שינה את עולם הקומיקס. מה יהיה גורלו בטלוויזיה?, באתר הארץ, 3 באוגוסט 2022 ביקורות אילן קפרוב‏, חול בעיניים: "סנדמן" היא כל מה שרע בהפקות ענק של נטפליקס, באתר וואלה, 5 באוגוסט 2022 יוני בינרט, אחרי זמן רב, סדרת הפנטזיה "סנדמן" סוף סוף מגיעה למסך - והיא מפוארת, באתר ynet, 5 באוגוסט 2022 יובל פגי, ‏זה לא חלום, באתר ‏מאקו‏, 7 באוגוסט 2022 נעמה רק, אם חששתם שהעיבוד הטלוויזיוני של "סנדמן" יהרוס את הקומיקס, תירגעו, באתר Time Out תל אביב, ‏7 באוגוסט 2022 ניר וולף, האם היה שווה לנטפליקס לשפוך כל כך הרבה כסף על הסדרה הזו?, באתר ישראל היום, 9 באוגוסט 2022 Rosy Cordero, ‘The Sandman’ Renewed For Season 2 At Netflix, Deadline, ‏November 2, 2022 Amaya, Erik (April 6, 2020). "Everything We Know About Netflix's Sandman Series". Rotten Tomatoes. Gaiman, Neil. "'The Sandman's' Latest Castings - and the Stories Behind Them". Netflix. Retrieved June 6, 2022. "The Sandman: Neil Gaiman Confirms Ferdinand Kingsley's Casting As Fan Favourite Hob Gadling – Exclusive". Empire. Retrieved August 6, 2022. @netflix_sandman (July 27, 2022). "Here is a glimpse of our beloved beast Martin Tenbones, voiced by none other than the legendary @LennyHenry" (Tweet). Retrieved August 5, 2022 – via Twitter. Jennifer Maas, Netflix’s ‘The Sandman’ Drops New Episode Starring Sandra Oh, James McAvoy, David Tennant and Michael Sheen, Variety, ‏August 19, 2022 "The Sandman (2021–2022)". Writers Guild of America West. March 1, 2022. Retrieved June 6, 2022. "Moriarty takes a look at what Jon Peters has done with Neil Gaiman's Sandman property". Ain't It Cool News. November 29, 1998. Archived from the original on December 2, 2013. Wood, Gerard (September 9, 2010). "Neil Gaiman's The Sandman escapes development Hell?". Science Fiction World. Archived from the original on December 3, 2013. Retrieved April 20, 2011. Ellison, Laura (August 7, 2007). "Gaiman on Stardust, Beowulf and Sandman". Mania.com. Archived from the original on December 7, 2013. Retrieved December 23, 2008. Giles, Jeff (October 5, 2007). "Neil Gaiman Talks Sandman, Good Omens Adaptations". Rotten Tomatoes. Archived from the original on December 16, 2013. Kit, Borys (July 17, 2013). "DC Entertainment Chief Reveals What's Next for Superman, Wonder Woman and 5 Superheroes Who Deserve Movies (Q&A)". The Hollywood Reporter. Archived from the original on August 4, 2014. Fleming, Jr., Mike (February 26, 2014). "Jack Thorne To Script Sandman For Joseph Gordon-Levitt". Deadline Hollywood. Archived from the original on July 11, 2014. Retrieved April 14, 2014. Jack Thorne has been set to script Sandman at Warner Bros based on the pitch that David Goyer made for his treatment for the Neil Gaiman comic book classic. Joseph Gordon-Levitt is producing with Goyer and the hope is for him to star and possibly direct." Gaiman, Neil (October 16, 2014). "It's not a DC Comics film. It's a Vertigo film. That's a different slate of films, and a different announcement". Tumblr. Archived from the original on November 30, 2014. Retrieved October 16, 2014. Fleming, Jr, Mike (December 1, 2014). "David S. Goyer Taps Kevin Turen President As Superhero Vet Takes Indie Turn". Deadline Hollywood. Archived from the original on August 1, 2015. Retrieved December 1, 2014. Fleming, Jr, Mike (June 29, 2015). "Vertigo DC Movies Like Sandman Going To New Line; Warner Bros Keeps Batman, Superman, Justice League, Other DC Titles". Deadline Hollywood. Archived from the original on August 3, 2015. Goldberg, Matt (October 20, 2015). "Sandman: Producer David Goyer Comments on When It Might Go into Production". Collider. Archived from the original on November 6, 2015. Retrieved October 24, 2015. Kit, Borys (March 4, 2016). "Joseph Gordon-Levitt's Sandman Movie Finds Its Writer". The Hollywood Reporter. Archived from the original on April 10, 2016. McNary, Dave (March 5, 2016). "Joseph Gordon-Levitt Drops Out of The Sandman". Variety. Archived from the original on August 27, 2016. Rome, Emily (November 3, 2016). "Another Screenwriter Leaves the Sandman Movie, Saying It Has to Be a TV Show". io9. Hibberd, James (November 30, 2010). "Comic icon The Sandman TV series in works". The Hollywood Reporter. Archived from the original on June 10, 2014. Retrieved April 20, 2011. Heinberg, Allan (July 29, 2022). "The Sandman: How the Netflix Series Was Born". Den of Geek. Archived from the original on July 29, 2022. Retrieved August 9, 2022. Goldberg, Lesley (June 30, 2019). "'Sandman' TV Series From Neil Gaiman, David Goyer — With Huge Price Tag — a Go at Netflix". The Hollywood Reporter. Retrieved July 1, 2019. Ramos, Dino-Ray (July 1, 2019). "Netflix Orders 'The Sandman' Series Based On Neil Gaiman's DC Comic – Update". Deadline Hollywood. Retrieved July 1, 2019. Cavanaugh, Patrick (July 1, 2019). "Netflix Officially Orders The Sandman Series From Neil Gaiman and David S. Goyer". ComicBook.com. Retrieved July 1, 2019. ‘The Sandman’: Neil Gaiman Says Netflix Series Was About to Enter Production Before Shutdown. Nelson, Samantha (August 1, 2022). "How Does 'The Sandman' Series Connect to Neil Gaiman's Comics?". Tudum. Archived from the original on August 5, 2022. Retrieved August 9, 2022. McCreesh, Louise; Earp, Catherine (July 19, 2020). "Neil Gaiman offers update on Netflix's The Sandman". Digital Spy. Retrieved July 21, 2020. Vary, Adam; Mass, Jennifer (August 8, 2022). "Neil Gaiman Explains Why Netflix's 'The Sandman' Doesn't Exist in the DC Universe, Even Though His Original Graphic Novels Do". Variety. Retrieved August 9, 2022. Matthews, Cate (August 5, 2022). "How The Sandman Author Neil Gaiman Drew Inspiration From His Nightmares". Time. Archived from the original on August 5, 2022. Retrieved August 9, 2022. Farnell, Chris (July 30, 2022). "How Netflix's The Sandman Brings the Neil Gaiman Masterpiece to Life". Den of Geek. Archived from the original on July 30, 2022. Retrieved August 5, 2022. Sneider, Jeff (September 30, 2020). "Exclusive: ‘The Sandman’ Netflix Series Eyes Tom Sturridge to Star as Dream". Collider. Retrieved October 6, 2020. Bui, Hoai-Tran (September 30, 2020). "Netflix's 'The Sandman' Considering Liam Hemsworth, Dacre Montgomery for the Villainous Corinthian". /Film. Minzner, KJ (October 19, 2020). "The Sandman Show Started Filming Without Announcing The Cast". Screen Rant. Ramos, Dino-Ray (January 28, 2021). "Neil Gaiman's 'The Sandman' Casts Tom Sturridge, Gwendoline Christie, Vivienne Acheampong, Boyd Holbrook, Charles Dance, Asim Chaudhry And Sanjeev Bhaskar". Deadline Hollywood. Retrieved January 28, 2021. Del Rosario, Alexandra Del (May 26, 2021). "'The Sandman': Kirby Howell-Baptiste, Mason Alexander Park & Donna Preston Among 12 Added To Netflix Series". Deadline Hollywood. Archived from the original on May 26, 2021. Retrieved May 26, 2021. Bui, Hoai-Tran (May 26, 2021). "'The Sandman' Netflix Series Expands With 12 More Actors, Including Kirby Howell-Baptiste as Death". /Film. Retrieved May 26, 2021. Flook, Ray (June 6, 2022). "The Sandman Teaser, Key Art Released; Mark Hamill as Mervyn & More". Bleeding Cool News And Rumors. Retrieved June 7, 2022. Morris, Lauren (28 September 2020). "The Sandman TV series starts filming in 3 weeks, Neil Gaiman reveals". Radio Times. Retrieved October 6, 2020. Lovett, Jamie (October 18, 2020). "Netflix's Sandman Series Begins Filming, Neil Gaiman Teasing Casting Announcements". Comicbook.com. Retrieved October 21, 2020. Gaiman, Neil [@neilhimself] (October 18, 2020). "One of those, yes. We had plans, but Covid changed them. Season 1 will all be shot in the UK" (Tweet). Archived from the original on January 18, 2021. Retrieved January 18, 2021 – via Twitter. Chitwood, Adam (January 29, 2021). "Exclusive: Boyd Holbrook Talks Netflix's 'The Sandman', Reveals How Long They're Filming". Collider. "The Sandman Season 1 Has Wrapped Filming". CBR. August 5, 2021. Retrieved August 5, 2021. White, James (July 24, 2022). "SDCC 2022: The Sandman Debuts A New Trailer". Empire. Retrieved August 4, 2022. Hermanns, Grant (June 8, 2021). "Sandman First Look Video: Neil Gaiman Introduces Netflix's Adaptation". ScreenRant. Retrieved June 8, 2021. סנדמן | מאחורי הקלעים, סרטון בערוץ "נטפליקס", באתר יוטיוב סנדמן | הצצה ראשונה, סרטון בערוץ "נטפליקס", באתר יוטיוב Del Rosario, Alexandra (June 6, 2022). "‘The Sandman’ Gets Netflix Premiere Date & Dramatic Teaser, Reveals Mark Hamill Casting As Key Character". Deadline Hollywood. Retrieved June 6, 2022. סנדמן | הודעה על תאריך יציאה | Netflix, סרטון בערוץ "נטפליקס", באתר יוטיוב Pedersen, Erik (July 23, 2022). "‘The Sandman’ Trailer: Tom Sturridge Dreams Of Better Worlds In DC-Based Netflix Drama Series – Comic-Con". Deadline Hollywood. Retrieved July 24, 2022. סנדמן | טריילר רשמי | Netflix, סרטון בערוץ "נטפליקס", באתר יוטיוב "Video: Geeked Week Debut - "The Sandman" Teaser, Date Announcement, Panel & Casting News". The Futon Critic. June 6, 2022. Retrieved June 7, 2022. "The Sandman: Season 1". Rotten Tomatoes. Fandango Media. Retrieved August 9, 2022. "The Sandman: Season 1". Metacritic. Red Ventures. Retrieved August 9, 2022. Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)